CELEX: 62009CN0275
Language: lt
Date: 2009-07-21 00:00:00
Title: Byla C-275/09: 2009 m. liepos 21 d. Raad van State (Belgija) pateiktas prašymas priimti prejudicinį sprendimą byloje Brussels Hoofdstedelijk Gewest ir kt. prieš Vlaamse Gewest. Į bylą įstojusi šalis: Brussels International Airport Company NV , dabar — The Brussels Airport Company NV

7.11.2009   
            
            
               LT
            
            
               Europos Sąjungos oficialusis leidinys
            
            
               C 267/28
            
         2009 m. liepos 21 d.Raad van State (Belgija) pateiktas prašymas priimti prejudicinį sprendimą byloje Brussels Hoofdstedelijk Gewest ir kt. prieš Vlaamse Gewest. Į bylą įstojusi šalis: Brussels International Airport Company NV, dabar — The Brussels Airport Company NV
   
   (Byla C-275/09)
   2009/C 267/51
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Raad van State
   
   
      Šalys pagrindinėje byloje
   
   
      Pareiškėjas: Brussels Hoofdstedelijk Gewest ir kt.
   
   
      Atsakovas: Vlaamse Gewest
   
   
      Į bylą įstojusi šalis: Brussels International Airport Company NV, dabar — The Brussels Airport Company NV
   
   
      Prejudiciniai klausimai
   
   
               1.
            
            
               Jei, pirma, oro uosto, turinčio 2 100 metrų ir ilgesnį pagrindinį pakilimo taką, infrastruktūros darbams, ir, antra, šio oro uosto eksploatavimui būtina gauti skirtingus leidimus ir pastarasis leidimas — aplinkosaugos leidimas — išduodamas tik tam tikram laikotarpiui, ar 1985 m. birželio 27 d. Tarybos Direktyvos 85/337/EEB (1) dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Direktyva 97/11/EB, priedo 7 punkto a punkte nustatytą sąvoką „statyba“ reikia aiškinti taip, kad poveikio aplinkai vertinimas turi būti atliekamas net tik infrastruktūros darbams, bet ir oro uosto eksploatavimui?
            
         
               2.
            
            
               Ar ši pareiga atlikti poveikio aplinkai vertinimą taip pat taikoma oro uosto aplinkosaugos leidimo termino pratęsimo atveju, t. y. tuo atveju, jei pratęsimas nesusijęs su veiklos pakeitimu ar išplėtimu, o taip pat tuo atveju, jei planuojama atlikti tokį pakeitimą ar išplėtimą?
            
         
               3.
            
            
               Ar pareiga atlikti poveikio aplinkai vertinimą oro uosto aplinkosaugos leidimo termino pratęsimo atveju turi būti vertinama kitaip, jei toks poveikio aplinkai vertinimas jau buvo atliktas anksčiau, pavyzdžiui, išduodant eksploatavimo leidimą, arba jei oro uostas jau buvo eksploatuojamas tuo momentu, kai Bendrijos ar nacionalinis teisės aktų leidėjas įtvirtino pareigą atlikti poveikio aplinkai vertinimą?
            
         
      (1)  OL L 175, p. 40; 2004 m. specialusis leidimas lietuvių k., 15 sk., 1 t., p. 248.